ഒ. രാജഗോപാൽ

2016 മുതൽ 2021 വരെ നേമം മണ്ഡലത്തിൽ നിന്ന് നിയമസഭാംഗമായിരുന്ന പാലക്കാട് ജില്ലയിൽ 
നിന്നുള്ള മുതിർന്ന ബി.ജെ.പി നേതാവാണ്
 ഒ.രാജഗോപാൽ(15 സെപ്റ്റംബർ 1929)  
1992 മുതൽ 2004 വരെ മധ്യ പ്രദേശിൽ നിന്നുള്ള രാജ്യസഭാംഗമായും 1999 മുതൽ 
2004 വരെ മൂന്നാം വാജ്പേയി സർക്കാരിലെ
കേന്ദ്ര കാബിനറ്റ് വകുപ്പ് സഹമന്ത്രിയായും പ്രവർത്തിച്ച രാജഗോപാൽ
1980-ൽ ബിജെപി രൂപീകരിച്ചപ്പോൾ
കേരളത്തിലെ പ്രഥമ സംസ്ഥാന അധ്യക്ഷനായിരുന്നു.
ബിജെപി ദേശീയ നിർവാഹക സമിതി അംഗം, പാർട്ടിയുടെ ദേശീയ ജനറൽ സെക്രട്ടറി, ദേശീയ സെക്രട്ടറി, 
ദക്ഷിണേന്ത്യൻ സംസ്ഥാനങ്ങളുടെ 
ചുമതലയുള്ള കേന്ദ്ര പ്രഭാരി, 
ബിജെപി സംസ്ഥാന-ദേശീയ ഉപാധ്യക്ഷൻ, 
സംസ്ഥാന ജനറൽ സെക്രട്ടറി എന്നീ നിലകളിലും പ്രവർത്തിച്ചിട്ടുണ്ട്.https://www.manoramaonline.com/news/kerala/2021/10/07/sobha-alphons-dropped-from-bjp-national-panel.htmlhttps://www.manoramaonline.com/news/latest-news/2021/05/02/nemom-election-results.htmlhttps://www.manoramaonline.com/news/kerala/2024/01/28/malayalees-who-won-padma-awards-2024.htmlhttps://www.manoramanews.com/kerala/latest/2021/02/13/o-rajagopal.html

 ജീവിത രേഖ 
1929 സെപ്റ്റംബർ 15- ന് 
ചിങ്ങ മാസത്തിലെ തിരുവോണം നക്ഷത്രത്തിൽ
പാലക്കാട് ജില്ലയിലെ പുതുക്കോട് പഞ്ചായത്തിൽ ഓലഞ്ചേരി വീട്ടിൽ മാധവൻ നായരുടെയും കുഞ്ഞിക്കാവ് അമ്മയുടെയും മകനായി ജനിച്ചു.പ്രാഥമികവിദ്യാഭ്യാസം നേടിയത് കണക്കന്നൂർ എലിമെന്ററി സ്കൂളിലും മഞ്ഞപ്ര അപ്പർ പ്രൈമറി സ്കൂളിലും ആയിട്ടായിരുന്നു.അതിനുശേഷം പാലക്കാട് വിക്റ്റോറിയ കോളേജിൽ പഠനം തുടർന്നു.പിന്നീട് ചെന്നൈയിൽ നിന്നു നിയമബിരുദം നേടിയതിനു ശേഷം 1956 മുതൽ പാലക്കാട് ജില്ലാ കോടതിയിൽ അഭിഭാഷകജോലി ആരംഭിച്ചു.

കേരളത്തിലെ ഒരു ബി.ജെ.പി. നേതാവും മുൻ കേന്ദ്രമന്ത്രിയും, എം.എൽ.എ. യുമാണ് ഒ. രാജഗോപാൽ (ജ: സെപ്റ്റംബർ 15, 1929 - ). 1992 മുതൽ 2004 വരെ മദ്ധ്യപ്രദേശിൽ നിന്നും രാജ്യസഭയെ പ്രതിനിധീകരിച്ചു. ആർ.എസ്സ്.എസ്സിലൂടെ ശ്രദ്ധേയനായ ഇദ്ദേഹം 1998-ലെ വാജ്പേയി മന്ത്രിസഭയിൽ റയിൽവേ സഹമന്ത്രിയായിരുന്നു. 2016 മുതൽ 2021 വരെ നേമം മണ്ഡലത്തിൽ നിന്നുള്ള നിയമസഭാംഗമായിരുന്നു 

അഭിഭാഷക ജോലി ഉപേക്ഷിച്ചാണ്‌ ഇദ്ദേഹം മുഴുവൻസമയ രാഷ്ട്രീയ പ്രവർത്തകനായത്. ചലച്ചിത്രസംവിധായകൻ ശ്യാമപ്രസാദ് ഇദ്ദേഹത്തിന്റെ മകനാണ്‌.

 രാഷ്ട്രീയ ജീവിതം 
ബിജെപിയുടെ പ്രത്യയശാസ്ത്രമായ
ഏകാത്മക മാനവദർശനത്തിൻ്റെ (integral humanism)
രചയിതാവും ഭാരതീയ ജനസംഘത്തിൻ്റെ മുതിർന്ന നേതാവായിരുന്ന
ദീൻ ദയാൽ ഉപാധ്യായയിൽ പ്രചോദിതനായ 
അദ്ദേഹം പഠനശേഷം
1962-ൽ ജനസംഘത്തിന്റെ പ്രവർത്തനങ്ങളിൽ ആകർഷിക്കപ്പെടുകയും
പിന്നീട് മുഴുവൻ സമയ ജനസംഘപ്രവർത്തകനായി മാറുകയും ചെയ്തു.

ജനസംഘം 1977-ൽ പിരിച്ച് വിട്ട്
ജനതാ പാർട്ടിയായപ്പോഴും സംസ്ഥാന
ജനറൽ സെക്രട്ടറിയായ രാജഗോപാൽ
1980-ൽ ഭാരതീയ ജനതാ പാർട്ടി രൂപീകരിച്ചപ്പോൾ 1980 മുതൽ 1985 വരെ 
കേരള ബിജെപിയുടെ പ്രഥമ സംസ്ഥാന പ്രസിഡൻ്റായിരുന്നു.
1992 മുതൽ 2004 വരെ 
മധ്യ പ്രദേശിൽ നിന്നുള്ള രാജ്യസഭാംഗമായും
1999-2004-ലെ മൂന്നാം വാജ്പേയി
മന്ത്രിസഭയിലെ കേന്ദ്ര
കാബിനറ്റ് വകുപ്പുകളുടെ സഹമന്ത്രിയായും
പ്രവർത്തിച്ചിട്ടുണ്ട്.

2016-ലെ കേരള നിയമസഭ തിരഞ്ഞെടുപ്പിൽ നേമം മണ്ഡലത്തിൽ നിന്ന് 
ബിജെപി ടിക്കറ്റിൽ ആദ്യമായി നിയമസഭയിൽ അംഗമായി.
2021-ൽ വീണ്ടും നേമത്ത് നിന്ന് മത്സരിച്ചെങ്കിലും മാർക്സിസ്റ്റ് പാർട്ടിയിലെ
വി.ശിവൻകുട്ടിയോട് പരാജയപ്പെട്ടു.
2021-ലെ കേരള നിയമസഭ തിരഞ്ഞെടുപ്പോടെ
സജീവ രാഷ്ട്രീയത്തിൽ നിന്നും വിരമിച്ചു.

 പ്രധാന പദവികളിൽ 

 2016-2021 : കേരള നിയമസഭാംഗം, നേമം
 1999-2004 : കേന്ദ്ര കാബിനറ്റ് വകുപ്പ് സഹമന്ത്രി
 1998-2004 : ബിജെപി ദേശീയ ഉപാധ്യക്ഷൻ
 1998-2004 : രാജ്യസഭാംഗം, മധ്യപ്രദേശ്
 1992-1998 : രാജ്യസഭാംഗം, മധ്യപ്രദേശ്
 1992-1998 : ബിജെപി ദേശീയ ജനറൽ സെക്രട്ടറി
 1986-1992 : ബിജെപി ദേശീയ സെക്രട്ടറി
 1980-2021 : ബിജെപി ദേശീയനിർവാഹക സമിതി അംഗം
 1980-1985 : സംസ്ഥാന പ്രസിഡൻ്റ്, കേരള ബിജെപി
 1977-1980 : സംസ്ഥാന ജനറൽ സെക്രട്ടറി, ജനതാ പാർട്ടി
 1962-1977 : സംസ്ഥാന സെക്രട്ടറി, ഭാരതീയ ജനസംഘം

 ആത്മകഥ 

ജീവിതാമൃതംhttps://janmabhumi.in/2021/10/17/3018177/literature/o-rajagopals-autobiography-jeevithamritham-released-by-goa-governor-ps-sreedharan-pillai/https://keralabookstore.com/book/jeevithamrutham/6586/ 

 സ്വകാര്യ ജീവിതം 

 ഭാര്യ : പരേതയായ ശാന്ത (1996-ൽ അന്തരിച്ചു)
 മക്കൾ :വിവേകാനന്ദൻ, ശ്യാമപ്രസാദ്

 തിരഞ്ഞെടുപ്പുകൾ 
+ തിരഞ്ഞെടുപ്പുകൾ   വർഷം  മണ്ഡലം  വിജയിച്ച സ്ഥാനാർത്ഥി  പാർട്ടിയും മുന്നണിയും വോട്ടും   മുഖ്യ എതിരാളി  പാർട്ടിയും മുന്നണിയും വോട്ടും  രണ്ടാമത്തെ മുഖ്യ എതിരാളി  പാർട്ടിയും മുന്നണിയും വോട്ടും 2016  നേമം നിയമസഭാമണ്ഡലം  ഒ. രാജഗോപാൽ  ബി.ജെ.പി., എൻ.ഡി.എ., 67,813  വി. ശിവൻകുട്ടി  സി.പി.ഐ.എം., എൽ.ഡി.എഫ്., 59,142  വി. സുരേന്ദ്രൻ പിള്ള  ജനതാദൾ (യുനൈറ്റഡ്), 13,860 2014	 തിരുവനന്തപുരം ലോക്‌സഭാമണ്ഡലം  ശശി തരൂർ  കോൺഗ്രസ് (ഐ.), യു.ഡി.എഫ്., 297806   ഒ. രാജഗോപാൽ  ബി.ജെ.പി., എൻ.ഡി.എ., 282336  ബെന്നറ്റ് എബ്രാഹം  സി.പി.ഐ., എൽ.ഡി.എഫ്., 2489412004	 തിരുവനന്തപുരം ലോക്‌സഭാമണ്ഡലം  പി.കെ. വാസുദേവൻ നായർ  സി.പി.ഐ., എൽ.ഡി.എഫ്. 286057  വി.എസ്. ശിവകുമാർ കോൺഗ്രസ് (ഐ.), യു.ഡി.എഫ്. 231454 ഒ. രാജഗോപാൽ  ബി.ജെ.പി., എൻ.ഡി.എ. 2280521999	 തിരുവനന്തപുരം ലോക്‌സഭാമണ്ഡലം  വി.എസ്. ശിവകുമാർ  കോൺഗ്രസ് (ഐ.) യു.ഡി.എഫ്. 288390  കണിയാപുരം രാമചന്ദ്രൻ  സി.പി.ഐ. എൽ.ഡി.എഫ്. 273905  (1. ഒ. രാജഗോപാൽ) (2.ഇ.ജെ. വിജയമ്മ)  (1.ബി.ജെ.പി. 158221) (2. സ്വതന്ത്ര സ്ഥാനാർത്ഥി 19652) 1991	 തിരുവനന്തപുരം ലോക്‌സഭാമണ്ഡലം  എ. ചാൾസ്  കോൺഗ്രസ് (ഐ.), യു.ഡി.എഫ്. 334272   ഇ.ജെ. വിജയമ്മ സി.പി.ഐ., എൽ.ഡി.എഫ്. 290602  ഒ. രാജഗോപാൽ  ബി.ജെ.പി. 80566

 അവലംബം 

വർഗ്ഗം:1929-ൽ ജനിച്ചവർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:കേരളത്തിലെ ഭാരതീയ ജനതാ പാർട്ടി പ്രവർത്തകർ
വർഗ്ഗം:ഭാരതീയ ജനസംഘം നേതാക്കൾ
വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:മലയാളികളായ കേന്ദ്രമന്ത്രിമാർ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
വർഗ്ഗം:പതിനാലാം കേരളനിയമസഭാ അംഗങ്ങൾ